அம்மோனியம் மேண்டெலேட்டு

அம்மோனியம் மேண்டெலேட்டு (Ammonium mandelate) என்பது C8H11NO3. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மேண்டெலிக்கு  அமிலத்தினுடைய  அம்மோனியம் உப்பு என இச்சேர்மம் வகைப்படுத்தப்படுகிறது.

தயாரிப்பு
மேண்டெலிக்கு அமிலத்துடன் அமோனியா அல்லது அடர் அமோனியா நீரைச் சேர்த்து வினைபுரியச் செய்தால் அம்மோனியம் மேண்டெலேட்டு உருவாகும்.

இயற்பியல் பண்புகள்
அம்மோனியம் மேண்டெலேட்டு சேர்மம் மணமற்ற, நிறமற்ற படிகப் பொடியை உருவாக்குகிறது. தண்ணீரில் நன்றாகக் கரையும். ஆல்ககாலில் மிகக் குறைவாகவே கரையும்.  

பயன்கள்
அம்மோனியம் மேண்டெலேட்டு சேர்மம் சிறுநீர் கிருமி நாசினியாகப் பயன்படுத்தப்படுகிறது.

மேற்கோள்கள்

பகுப்பு:அமோனியம் சேர்மங்கள்
பகுப்பு:மேண்டெலேட்டுகள்